ΓΡΑΠΤΗ ΕΡΩΤΗΣΗ P-1972/97 υποβολή: Roberta Angelilli (NI) προς την Επιτροπή (29 Μαΐου 1997)

Θέμα: Παρατυπίες στο διαγωνισμό για την υποβολή προσφορών για τη μηχανοργάνωση του Ιταλικού Υπουργείου Παιδείας

Το Ιταλικό Υπουργείο Παιδείας με ανακοίνωσή του που δημοσιεύθηκε στο Συμπλήρωμα της ΕΕ της Ε.Κ. αριθ. 1 στις 3.1.1996 και στην Ε.Ε. της Ιταλικής Δημοκρατίας αριθ. 4 στις 5.1.1996, ανακοινώνει την προκήρυξη κλειστού μειοδοτικού διαγωνισμού για τη μηχανοργάνωση των υπηρεσιών του. Ο διαγωνισμός αυτός κατακυρώθηκε το Μάρτιο 1997 στην Προσωρινή Ένωση Επιχειρήσεων η οποία αποτελείται από την EDS Electronic Data Systems Italia SpA και Ferrovie dello Stato SpA, για συνολικό ποσό ύψους 639 δισ. 950 εκατ. ιταλικές λίρες, μετά την απόρριψη των προσφορών της Finsiel (640 δισ. 50 εκατ. μόνο περισσότερα από του αναδόχου), και της Προσωρινής Ένωσης Επιχειρήσεων ISSC Italia Srl (470 δισ.).

Κατά τα φαινόμενα η Γενική Εισαγγελία εξέδωσε το Δεκέμβριο 1996, μετά από αίτημα της Γενικής Διεύθυνσης του Υπουργείου Παιδείας, γνωμοδότηση για τη νομική ανεπάρκεια της RTI (Προσωρινή Ένωση Επιχειρήσεων), η οποία αποτελείται από την EDS και τη Ferrovie Dello Stato τον Αύγουστο 1996, με μειοδοτικό διαγωνισμό, της ιδιοκτησίας της εταιρίας Tele Sistemi Ferroviari, γεγονός που οδήγησε στην απώλεια της λειτουργικής ικανότητας στον τομέα της μηχανοργάνωσης και συνεπώς τη μη κάλυψη των απαιτούμενων προϋποθέσεων για τη συμμετοχή σε διαγωνισμό της Ferrovie dello Stato SpA. Η γνωμοδότηση αυτή διαψεύσθηκε, χωρίς περαιτέρω εξηγήσεις, όταν τον Ιανουάριο 1997, από την ίδια εισαγγελία και ο διαγωνισμός θεωρήθηκε νομότυπος.

Έχοντας υπόψη τα ανωτέρω, και λαμβάνοντας υπόψη το ποσό του διαγωνισμού, θα μπορούσε η Επιτροπή να αναφέρει:

1. Εάν τελεί εις γνώσει των γεγονότων αυτών, ιδιαίτερα δε της προσφυγής στο Περιφερειακό Διοικητικό Δικαστήριο του Lazio των ανταγωνιστών της RTI EDS στην οποία κατακυρώθηκε η αγορά;

2. Εάν τα γεγονότα αυτά δεν αποτελούν παραβίαση του άρθρου 85 της Συνθήκης ΕΚ, όσον αφορά την κατακύρωση της αγοράς στην RTI που αποτελείται από την EDS και τη Ferrovie dello Stato;

3. Εάν κατά τη διαδικασία κατακύρωσης της αγοράς το Υπουργείο τήρησε όλους τους κανόνες που ορίζονται στην Οδηγία 93/36/ΕΟΚ ((EE L 199 της 9.8.1993, σελ. 1.)), ιδιαίτερα όσον αφορά τους απαραίτητους όρους για τη συμμετοχή σε συμβάσεις δημοσίων προμηθειών;

Απάντηση του κ. Monti εξ ονόματος της Επιτροπής (11 Ιουλίου 1997)

1. Η Επιτροπή δεν έλαβε καμία πληροφορία όσον αφορά το διαγωνισμό για τη μηχανοργάνωση του ιταλικού Υπουργείου Παιδείας.

2. Από τα στοιχεία που αναφέρονται στην ερώτηση, η Επιτροπή δεν συνάγει ότι υφίσταται παράβαση του άρθρου 85 της συνθήκης ΕΚ. Επιπλέον, δεν έχει λάβει καμία σχετική καταγγελία.

3. Η Επιτροπή θα απευθυνθεί στις ιταλικές αρχές ζητώντας τις απαραίτητες πληροφορίες προκειμένου να εκτιμήσει εάν για την ανάθεση της προαναφερθείσας σύμβασης τηρήθηκαν οι διατάξεις του κοινοτικού δικαίου όσον αφορά τις δημόσιες συμβάσεις. Η Επιτροπή θα ζητήσει κυρίως να πληροφορηθεί εάν τηρήθηκαν οι ελάχιστες προϋποθέσεις για τη συμμετοχή της προσωρινής ένωσης επιχειρήσεων που αποτελείται από τις εταιρείες EDS Electronic Data Systems Italia S.p.A. και Ferrovie dello Stato S.p.A. Βάσει των εν λόγω πληροφοριών, η Επιτροπή θα εκτιμήσει εάν στην προκειμένη περίπτωση πληρούνται οι όροι για να κινήσει κατά της Ιταλίας τη διαδικασία που προβλέπεται στο άρθρο 169 της συνθήκης ΕΚ λόγω παράβασης υποχρέωσης.